CELEX: 32014R0973
Language: hu
Date: 2014-09-11 00:00:00
Title: A Bizottság 973/2014/EU végrehajtási rendelete ( 2014. szeptember 11. ) egyes áruk Kombinált Nómenklatúra szerinti besorolásáról

16.9.2014   
            
            
               HU
            
            
               Az Európai Unió Hivatalos Lapja
            
            
               L 274/4
            
         A BIZOTTSÁG 973/2014/EU VÉGREHAJTÁSI RENDELETE
   (2014. szeptember 11.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               A Vámkódexbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 11-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Enyhén ragadós és tapadós, körülbelül 1 cm hosszúságú és körülbelül 3 mm átmérőjű fehér darabokból álló termék. A termék sós lében úszik, zselészerű állagú és megjelenésében hasonlít az üvegtésztára. A kiskereskedelmi forgalom számára 250 grammos (160 gramm töltőtömeg) csomagokban szerelik ki.
                  A terméket a leopárdkontyvirág (Amorphophallus konjac) gumójából készült konjakliszt és kalcium-hidroxid tartalmú víz összekeverése révén állítják elő (a keveréken belüli arány tömegszázalékban: konjakliszt 3–7, víz 93–97).
                  A keveréket ezután felforralják és az így kapott zselét keresztülpréselik egy formán, megadva ezzel a termék végső alakját.
               
               
                  1901 90 91
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 19. árucsoporthoz tartozó Megjegyzések 2. pontja, valamint a 1901, a 1901 90 és a 1901 90 91 KN-kód szövegezése határozza meg.
                  A 1901 vámtarifaszám alá tartozó élelmiszer-készítmények előállítása liszten, darán, durva őrleményen, keményítőn vagy malátakivonaton alapszik. A liszt és a dara kifejezés a bármely más árucsoportba tartozó növényi eredetű lisztet, darát és port is magában foglalja, kivéve a szárított zöldségből (0712 vámtarifaszán) vagy szárított hüvelyes zöldségből (1106 vámtarifaszám) nyert lisztet, darát vagy port (lásd a 19. árucsoporthoz tartozó Megjegyzések 2. pontját). A konjak gumója (egészben, őrölve vagy porítva) a 1212 vámtarifaszám alá sorolandó (lásd még a 1212 vámtarifaszámhoz tartozó Kombinált Nómenklatúra Magyarázatot).
                  Bár a termék állaga zselészerű, nem a 1302 vámtarifaszám alá tartozó növényi termékekből nyert nyálka vagy dúsító.
                  A terméket ennélfogva a 1901 90 91 KN-kód alá kell besorolni.